Document ID: /roh_data/filtered/fineweb-2-filterrobots_roh.jsonl.gz/72149

Sin muntognas Grischunas han exploraturas ed exploraturs chattà fastizs da dinosaurs. Las grondas foras en furma dad in pe sin plattas da grip, demussan il tip e la grondezza da l'animal. Sin il Piz S-chalambert a Scuol han ins chattà fastizs cun numer da chalzers 40. Quest animal saja tenor il professur da l’Universitad da Basilea, Christian Meyer, circa stà dus fin trais meters grond. Sin il Piz Mitgel a Savognin haja quai fastizs pli gronds. Circa numer da chalzers 70, quai correspunda ad in dinosaur da passa sis fin otg meters.
Tecnicas per l'alpinissem
Per eruir ils fastizs dals dinosaurs dovran ils exploraturs e las exploraturas tecnicas modernas, ch'èn sa sviluppadas ils ultims 10 onns. Els fan fotografias cun dronas ed elavuran questas cun programs cumplitgads da 3D. L'avantatg è ch'els n'han betg dad ir mintga giada avant lieu. Las turas en la grippa fin tar ils fastizs portan numnadamain sfidas.
En las muntognas en il chantun Grischun ston ins liar tut vi d'ina suga.